
PARLAMENTUL  ROMÂNIEI
CAMERA DEPUTAŢILOR
	COMISIA JURIDICĂ, DE  DISCIPLINĂ  ŞI IMUNITĂŢI
	           Bucureşti, 18 septembrie  2013
           Nr.    PL- x 250/2013


RAPORT

asupra proiectului de Lege pentru ratificarea Acordului între Guvernul României şi Guvernul Irlandei privind cooperarea în prevenirea şi combaterea traficului ilicit de droguri, spălării banilor, criminalităţii organizate, traficului de persoane, terorismului, finanţării terorismului şi a altor infracţiuni grave, semnat la Dublin la 17 ianuarie 2013

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, cu proiectul de Lege pentru ratificarea Acordului între Guvernul României şi Guvernul Irlandei privind cooperarea în prevenirea şi combaterea traficului ilicit de droguri, spălării banilor, criminalităţii organizate, traficului de persoane, terorismului, finanţării terorismului şi a altor infracţiuni grave, semnat la Dublin la 17 ianuarie 2013,  trimis cu adresa nr. PL-x 250 din 2 septembrie 2013 şi  înregistrat cu nr. 4c-11/932 din 3 septembrie 2013.
Potrivit prevederilor art. 75 din Constituţia României, republicată şi ale art. 92 alin. (8) pct. 1 din Regulamentul Camerei Deputaţilor, republicat, Camera  Deputaţilor este prima Cameră sesizată.
Comisia pentru apărare, ordine publică şi siguranţă naţională a transmis un aviz favorabil cu nr. 4c-12/270 din 3 septembrie 2013.

Comisia pentru administraţie publică, amenajarea teritoriului şi echilibru ecologic a transmis un aviz favorabil cu nr. 4c-6/327 din 10 septembrie 2013.
Proiectul de lege  are ca obiect de reglementare ratificarea Acordului între Guvernul României şi Guvernul Irlandei privind cooperarea în prevenirea şi combaterea traficului ilicit de droguri, spălării banilor, criminalităţii organizate, traficului de persoane, terorismului, finanţării terorismului şi a altor infracţiuni grave, semnat la Dublin la 17 ianuarie 2013. Acordul conţine prevederi referitoare la autorităţile competente şi modul de realizare a cooperării, schimbul de informaţii, reguli privind protecţia datelor cu caracter personal, refuzarea acordării asistenţei, precum şi modul de implementare a Acordului.

Consiliul Legislativ, prin avizul nr. 638 din 1 iulie 2013, a avizat favorabil iniţiativa legislativă.

 În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive şi  avizul Consiliului Legislativ în şedinţa din 18 septembrie 2013.

La lucrările Comisiei juridice, de disciplină şi imunităţi a participat, în calitate de invitat, domnul Aurel Moţiu, secretar de stat în Ministerul Justiţiei şi doamna Irina Alexe, chestor de poliţie în Ministerul Afacerilor Interne.
            La dezbateri au fost prezenţi 23 deputaţi, din totalul de 26 membri ai Comisiei juridice, de disciplină şi imunităţi.
 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru ratificarea Acordului între Guvernul României şi Guvernul Irlandei privind cooperarea în prevenirea şi combaterea traficului ilicit de droguri, spălării banilor, criminalităţii organizate, traficului de persoane, terorismului, finanţării terorismului şi a altor infracţiuni grave, semnat la Dublin la 17 ianuarie 2013  în forma prezentată de iniţiator.
              În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,                                         SECRETAR,
            Bogdan Liviu CIUCĂ                       Theodor Cătălin NICOLESCU
Consilier parlamentar, Paul Şerban

